CELEX: 62010CO0519
Language: hu
Date: 2011-11-18 00:00:00
Title: A Bíróság (hetedik tanács) 2011. november 18-i végzése. # Giovanni Colapietro kontra Ispettorato Centrale Repressioni Frodi. # Előzetes döntéshozatal iránti kérelem: Tribunale di Bari - Olaszország. # Előzetes döntéshozatal iránti kérelem - Az eljárási szabályzat 92. cikkének 1. §-a, 103. cikkének 1. §-a és 104. cikke 3. §-ának második bekezdése - Borágazat - 822/87/EGK és 343/94/EGK rendelet - Olyan kérdés, amelyre adandó válasz nem enged teret semmilyen ésszerű kétségnek - Nyilvánvaló elfogadhatatlanság. # C-519/10. sz. ügy

A Bíróság (hetedik tanács) 2011. november 18‑i végzése – Colapietro kontra Ispettorato Centrale Repressioni Frodi
      (C‑519/10. sz. ügy)
      „Előzetes döntéshozatal iránti kérelem – Az eljárási szabályzat 92. cikkének 1. §‑a, 103. cikkének 1. §‑a és 104. cikke 3. §‑ának második bekezdése – Borágazat – 822/87/EGK és 343/94/EGK rendelet – Olyan kérdés, amelyre adandó válasz nem enged teret semmilyen ésszerű kétségnek – Nyilvánvaló elfogadhatatlanság”
      1.                     Előzetes döntéshozatalra előterjesztett kérdések – Olyan válasz, amely nem enged teret semmilyen ésszerű kétségnek – Az eljárási
            szabályzat 104. cikke 3. §‑ának alkalmazása (a Bíróság eljárási szabályzata, 104. cikk, 3. §) (vö. 15. pont)
      2.                     Mezőgazdaság – Közös piacszervezés – Bor – Az asztali borok kötelező lepárlása – A 343/94 rendelet célja – A 822/87 rendelet
            végrehajtása (822/87 tanácsi rendelet, 39. cikk, (9)–(11) bekezdés és 83. cikk; 343/94 bizottsági rendelet) (vö. 18., 19.,
            22. pont és a rendelkező rész)
      3.                     Tagállamok – Kötelezettségek – Az uniós jog megsértésének szankcionálására vonatkozó kötelezettség – Az arányosság elvének
            tiszteletben tartása – A nemzeti bíróság általi értékelés (EUSZ 4. cikk, (3) bekezdés) (vö. 24. és 25. pont)
      Tárgy
      
         
               Előzetes döntéshozatal iránti kérelem – Tribunale di Bari – Borágazat – Kötelező lepárlási rendszer – 1993–1994‑es szüreti
                  év – A borpiac közös szervezéséről szóló, 1987. március 16‑i 822/87/EGK tanácsi rendelet (HL L 84., 1. o.) időbeli hatálya
                  – Az említett rendeletnek a 822/87/EGK tanácsi rendelet 39. cikkében előírt kötelező lepárlás megkezdéséről és az 1993–1994‑es
                  szüreti év tekintetében az erre vonatkozó egyes részletszabályok alkalmazásának mellőzéséről szóló, 1994. február 15‑i 343/94/EK
                  bizottsági rendelettel (HL L 44., 9. o.) történő hatályon kívül helyezése – A nemzeti jog által a 822/87 rendelet megsértése
                  esetére előírt közigazgatási bírság – A 343/94 rendelet megsértése esetén való alkalmazhatóság – A kirótt közigazgatási bírság
                  arányossága.
               
            Rendelkező rész
      A 822/87/EGK tanácsi rendelet 39. cikkében előírt kötelező lepárlás megkezdéséről és az 1993–1994‑es szüreti év tekintetében
         az erre vonatkozó egyes részletszabályok alkalmazásának mellőzéséről szóló, 1994. február 15‑i 343/94/EK bizottsági rendelet
         a 822/87 rendeletet anélkül hajtja végre, hogy azt hatályon kívül helyezné vagy felváltaná.